 

Prevádzka, správa a bezpečnosť webovej stránky 

Účel spracúvania osobných údajov:
Zabezpečenie technickej prevádzky, správy, funkčnosti, stability a bezpečnosti webovej stránky akomfort.sk, vrátane technickej prevádzky webových rozhraní a súvisiacich systémových komponentov.
Spracúvanie zahŕňa najmä:
· hosting a technickú správu webovej stránky, 
· údržbu, servis a aktualizácie systémov, 
· zabezpečenie ochrany webovej stránky pred neoprávneným prístupom, zneužitím a kybernetickými útokmi, 
· zabezpečenie bezpečného prenosu údajov pri používaní webových rozhraní a formulárov. 

Dotknuté osoby alebo kategória dotknutých osôb: 
· návštevníci webovej stránky akomfort.sk, 
· osoby, ktoré používajú webové rozhrania Prevádzkovateľa.
[bookmark: _Hlk131418943]Kategória osobných údajov:
Bežné osobné údaje v rozsahu nevyhnutnom na technickú prevádzku webovej stránky
Zoznam alebo rozsah osobných údajov: 
· IP adresa používateľa (zaznamenávaná automaticky serverom),
· serverové logy,
· typ prehliadača a operačného systému,
· dátum a čas prístupu,
· základné technické údaje o zariadení a pripojení.
Tieto údaje sú spracúvané automaticky prostredníctvom webhostingových služieb poskytovateľa Websupport s. r. o.

Právny základ spracúvania osobných údajov: 
Zákonnosť spracúvania osobných údajov:
Čl. 6 ods. 1 písm. f) Nariadenia GDPR – oprávnený záujem Prevádzkovateľa spočívajúci v zabezpečení funkčnosti, stability a bezpečnosti webovej stránky.

Zákonná povinnosť spracúvania osobných údajov: 
Spracúvanie osobných údajov na základe osobitného právneho predpisu sa nevykonáva.

Príjemcovia alebo kategórie príjemcov, ktorým budú osobné údaje poskytnuté:
Sprostredkovateľ osobných údajov podľa čl. 28 Nariadenia GDPR: Websupport s. r. o., IČO: 36 421 928 – poskytovateľ webhostingových a e-mailových služieb.

Iní príjemcovia:
Orgány verejnej moci, ktoré majú zákonné oprávnenie na spracúvanie osobných údajov (napr. súdy, orgány činné v trestnom konaní, Úrad na ochranu osobných údajov).

Prenos do tretích krajín:
V rámci tohto účelu spracúvania nedochádza k prenosu osobných údajov do tretích krajín.

Prenos do medzinárodných organizácií: 
Osobné údaje nie sú poskytované do medzinárodných organizácií.

Zverejňovanie osobných údajov: 
Prevádzkovateľ osobné údaje nezverejňuje.

Doba uchovávania osobných údajov / kritérium jej určenia:  
· bežné logy servera – 6 mesiacov,
· bezpečnostné logy – do 1 roka,
· záznamy o incidente alebo technickej chybe – do ich vyriešenia alebo ukončenia súvisiaceho procesu.

Poučenie o forme požiadavky na poskytnutie osobných údajov od dotknutých osôb:
Poskytnutie technických a prevádzkových údajov prebieha automatizovane pri návšteve a používaní webovej stránky a je nevyhnutné na zabezpečenie jej technickej prevádzky, funkčnosti a bezpečnosti. Bez spracúvania týchto údajov nie je možné zabezpečiť riadne fungovanie webovej stránky.

Zdroj osobných údajov: 
Osobné údaje sú získavané automatizovane prostredníctvom webovej stránky, webového servera a súvisiacich bezpečnostných a monitorovacích nástrojov pri návšteve a používaní webovej stránky.

Informácie o  existencii automatizovaného individuálneho rozhodovania vrátane profilovania:
Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania.

